શીર્ષક: 'હું આ અનાથ છોકરીઓનું શું કરીશ? મારા દીકરા તેં મારી સાથે દગો કર્યો'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ગામના ચોકને બાસિતનું નામ આપવામાં આવ્યું છે

17 વર્ષના ગુલામ મોહીઉદ્દીન ખાનના કુનન પોશપોરા ગામમાંના એક માળના ઘરે તેના પરિવારજનોને સાંત્વના આપવા રવિવારે સંખ્યાબંધ લોકો આવ્યા હતા. 

રાજસ્થાનમાં કેટલાક છોકરાઓએ બાસિતને કથિત રીતે માર માર્યો હતો. એ પછી બાસિતનું મોત થયું હતું. 

બાસિતના મોતના સમાચાર તેમના પૈતૃક ગામમાં પહોંચ્યા પછી સ્થાનિક લોકો રોષે ભરાયેલા છે. તેઓ કાશ્મીરીઓની હત્યાનો આક્ષેપ નરેન્દ્ર મોદી સરકાર પર કરી રહ્યા છે. 

બાસિતનાં માતા હફીઝા સતત રડી રહ્યાં હતાં અને જાતને સંભાળી શકતાં ન હતાં. તેઓ દર્દભર્યા અવાજમાં કહેતાં હતાં, "હું આ અનાથ છોકરીઓનું શું કરીશ? મારા દીકરા તેં મારી સાથે દગો કર્યો છે."

બાસિતના શોકસંતપ્ત પરિવારમાં તેમની ચાર નાની બહેનો, એક નાના ભાઈ અને તેમની માતાનો સમાવેશ થાય છે. 

'દીકરાની રાહ જોતા હતા, તેની લાશની નહીં'

બાસિતનાં ભાઈબહેન

શ્રીનગરથી 107 કિલોમીટર દૂર આવેલા કુનન પોશપોરા ગામના બાસિતે શ્રીનગરમાં ભારતીય સૈન્યની ગૂડવિલ સ્કૂલમાં અભ્યાસ કર્યો હતો.

બાસિતના પિતા ખુરશીદનું કુદરતી કારણસર 2012માં મૃત્યુ થયું હતું. ખુરશીદ ભારતીય સૈન્યની જેકેએલઆઈ રેજિમૅન્ટમાં કામ કરતા હતા. 

ગામના રહેવાસી સાકિબ અહમદે કહ્યું હતું, "અમે અમારા ગામના ચોકનું નામ બદલી નાખ્યું છે. પહેલાં તેનું નામ ગમાનદાર ચોક હતું, પણ હવે એ બાસિત ચોક છે."

"નામ બદલવાથી અમને અમારા ગામના દીકરાની નિર્મમ હત્યા યાદ રહેશે અને એ રીતે અમને અમારા મૃત્યુ સુધી ન્યાય માટે સંઘર્ષ કરવાની પ્રેરણા મળતી રહેશે."

બાસિતનાં માતાએ આંસુભરી આંખે કહ્યું હતું, "હું મારા દીકરાની રાહ જોતી હતી, તેની લાશની નહીં. મારા દીકરાની લાશ ઘરે આવશે એવું મેં ધાર્યું ન હતું. બાસિત ઘરેથી નીકળ્યો ત્યારે તેણે કહ્યું હતું કે જલદી પાછો આવીશ, પણ હવે હું મારી આંખો પર ભરોસો કરી શકતી નથી."

"એ ત્રણ મહિના પહેલાં ઘરેથી ગયો હતો. મને ન્યાય જોઈએ છે. મારા દીકરાના હત્યારાઓને મને સોંપી દેવા જોઈએ."

બાસિતના પિતરાઈ ફિરદૌસ અહમ ડાર પણ તેમની સાથે કામ કરતા હતા અને બાસિતની માર મારીને હત્યા કરવામાં આવી ત્યારે ફિરદૌસ પણ રાજસ્થાનમાં જ હતા.

ફિરદૌસે કહ્યું હતું, "ઘટનાની દોઢ કલાક પહેલાં ખાને (બાસિતે) મને ફોન કરીને જણાવ્યું હતું કે તેનો ફોન ચાર્જ કરવા મૂકી દઉં, જેથી એ ચેટ કરી શકે. મેં તેને કહેલું કે તમે આવી જાઓ."

"હું ફોન ચાર્જ કરવા લગાવી દઉં છું. થોડા સમય પછી ખાન ઘરે આવ્યો હતો. તેણે તેનું માથું બન્ને હાથથી...